[{"text_idx": "#000000", "text": "Sut all BBaChau gystadlu a\u0302 brandiau sy\u2019n enwau mawr a\u0302 chyllidebau marchnata mawr?"}, {"text_idx": "#000001", "text": "Gall ennill cyfran o\u2019r farchnad gan unrhyw gystadleuydd llwyddiannus fod yn her enfawr, ond os yw\u2019ch cystadleuwyr yn frandiau sy\u2019n enwau mawr a\u0302 chyllidebau marchnata iach i gyd-fynd ac rydych chi\u2019n fusnes newydd neu\u2019n BBaCh heb lawer o arian, gall hyn ymddangos hyd yn oed yn fwy bygythiol."}, {"text_idx": "#000002", "text": "Serch hynny, trwy fabwysiadu ymagwedd arloesol tuag at sicrwydd marchnata cyfochrog a dynodi gwariant ar hysysebu yn ofalus, gallai hyd yn oed y busnes ar-lein mwyaf newydd fod a\u0302\u2019r potensial i gystadlu yn erbyn y chwaraewyr mawr i gynyddu eu cyfran o\u2019r farchnad."}, {"text_idx": "#000004", "text": "Beth allwch ei ddysgu gan eich cystadleuwyr brand mawr?"}, {"text_idx": "#000005", "text": "Gellir deall bod busnesau o bob math a maint yn dymuno cadw pethau\u2019n gyfrinachol o ran eu syniadau ar gyfer ymgyrch farchnata, adeiladu teyrngarwch at frand a chynyddu gwerthiant. Ond trwy archwilio ble, sut, ac at bwy y mae eich cystadleuwyr yn targedu eu hymgyrchoedd, gallwch gael mewnwelediadau gwerthfawr a fydd yn eich helpu i bennu a newid eich ymagwedd eich hun."}, {"text_idx": "#000006", "text": "Y cam cyntaf un yw deall pwy arall sy\u2019n gwerthu\u2019r hyn rydych chi\u2019n ei werthu\u2019n llwyddiannus, ac ymchwilio i\u2019w gweithgareddau marchnata er mwyn pennu\u2019r sianeli maent yn eu defnyddio, y ddemograffeg maent yn ei thargedu, a sut maent yn fframio arddull eu hiaith, to\u0302n, galwadau i weithredu a\u2019u cymhellion."}, {"text_idx": "#000015", "text": "Canfyddwch a defnyddiwch eich USP"}, {"text_idx": "#000026", "text": "Sicrhewch fod gennych ddealltwriaeth glir o\u2019ch cynulleidfa darged \u2013 pennwch eich darpar ddemograffeg a byddwch yn glir ynghylch pam mae\u2019r ddemograffeg rydych wedi\u2019i dewis yn darged hyfyw, a beth sydd gennych a all droi eu pennau oddi wrth frandiau mwy.\nNodwch ble a sut mae\u2019ch grwpiau demograffig yn siopa ac yn pori ar-lein. Sefydlwch pa blatfformau cyfryngau cymdeithasol maent yn eu ffafrio, y grwpiau, tudalennau a chyfrifon maent yn eu dilyn, a sut maent yn hoffi treulio\u2019u hamser ar-lein.\nRhestrwch rai o\u2019r llwybrau hyfyw y gallech chi eu defnyddio i gyrraedd at ddarpar brynwyr, gan ystyried cyfryngau cymdeithasol, lleoliadau hysbysebion awtomataidd, Google Ads, hysbysebion symudol mewn apiau, a rhagor.\nYmchwiliwch i gostau a sylw ar gyfer sianeli gwahanol, megis y gost gyfartalog fesul clic ar gyfer ymgyrchoedd Google Ads, a hyfywedd ennill cliciau oddi wrth gystadleuwyr heb dorri\u2019r banc.\nPeidiwch a\u0302 lledaenu\u2019ch cyllideb yn rhy denau. Gall hyn fod yn her enfawr i BBaChau sydd yn naturiol am gyrraedd cymaint o ddarpar brynwyr a\u0302 phosib ac nad ydynt am osod eu holl wyau mewn un fasged. Mae taflu\u2019ch cyllideb farchnata at un ddemograffig, sianel neu ymagwedd yn gambl. Os bydd yn llwyddiannus, gall arwain at elw gwych, ond os bydd yn methu, gallai o bosibl niweidio busnes cychwynnol neu BBaCh sy\u2019n tyfu yn ddifrifol a\u0302 phroblem llif arian.\nYstyriwch ddulliau o integreiddio\u2019r un mathau o sicrwydd cyfochrog hysbysebu a ddefnyddir gan gystadleuwyr ond ar gost is. Er enghraifft, canfod agoriadau ag allweddeiriau llai eu defnydd a thermau chwilio a\u0302 gwerth is sy\u2019n ymwneud a\u0302\u2019ch cynnyrch neu gynnig penodol. Bydd y rhain yn rhoi cyfle gwell i chi gystadlu ac ennill y grwpiau llai hyn o ddarpar brynwyr a all, gyda\u2019i gilydd, ffurfio sylfaen cwsmeriaid gref yn fuan ar eu pen eu hunain."}, {"text_idx": "#000027", "text": "Fel y crybwyllwyd, un ffordd bron yn sicr o wastraffu eich gwariant hysbysebu yw ei wasgaru\u2019n rhy denau. Er enghraifft, trwy ei rannu rhwng ymgyrch Google Ads a\u0302 gwerth cost-fesul-clic wedi\u2019i gapio\u2019n isel, hysbysebion symudol mewn ap ac ymgyrch cyfryngau cymdeithasol. Os nad oes gennych yr arian i gael effaith ar draws pob un o\u2019r sianeli hyn ar unwaith, rydych yn debygol o weld eich cyllideb hysbysebu yn gostwng yn gyflym heb fawr ddim i\u2019w ddangos amdani."}, {"text_idx": "#000031", "text": "Efallai na fyddwch yn gallu cyflawni\u2019r tri safle uchaf ar Google ar gyfer enw annibynnol y cynnyrch rydych yn ei adwerthu, ond os gallwch gyflawni safle uchel ar gyfer chwiliadau megis \u201cadolygiadau cynnyrch XYZ,\u201d bydd hyn yn denu siopwyr i\u2019ch gwefan ac yn rhoi cyfle gwerthfawr i chi eu canfod, hyd yn oed os oeddent ar fin cyrraedd y cam talu ar wefan cystadleuydd."}, {"text_idx": "#000033", "text": "Sefydlwch gymeriad brand ac ymgysylltwch ar gyfryngau cymdeithasol i gynhyrchu bwrlwm organaidd."}, {"text_idx": "#000035", "text": "Os gallwch chi, fel perchennog BBaCh, gyflawni hyn, efallai y cewch fwy o archebion nag y gallwch eu trin, ond anaml y bydd hon yn broses gyflym neu seml. Gall llwyddo i ledaenu trydariad, fideo neu bost Facebook feirysol dynnu sylw at eich brand a gwella ymwybyddiaeth, ond er mwyn cynnal hyn, mae angen i chi fod a\u0302 phresenoldeb cryf ar y cyfryngau cymdeithasol a chymeriad brand a tho\u0302n llais sefydledig yn eu lle o\u2019r cychwyn cyntaf."}, {"text_idx": "#000038", "text": "Mae creu hashnod sy\u2019n trendio yn broffidiol ond yn ansicr iawn \u2013 a\u0302 mwy o \u201cfethu\u201d i\u2019r mwyafrif a llawer o lwc ar waith i\u2019r rhai sy\u2019n llwyddo. Ar y llaw arall, mae\u2019n haws o lawer manteisio ar bwnc sy\u2019n trendio; felly cadwch eich bys ar bwls y cyfryngau cymdeithasol a gwiriwch hashnodau sy\u2019n trendio, digwyddiadau cyfredol a phynciau llosg, a manteisiwch ar hyn a\u0302\u2019ch cynnwys priodol eich hun sydd wedi\u2019i lunio\u2019n ofalus."}, {"text_idx": "#000045", "text": "Profwyd dro ar o\u0302l tro bod personoli cynnwys yn cynhyrchu canlyniadau gwell na deunyddiau generig, a gall BBaChau ddefnyddio\u2019r un adnoddau a mewnwelediadau i greu awgrymiadau cynnyrch pwrpasol a phersonoli hysbysebion awtomataidd yn union fel mae brandiau mawr yn ei wneud."}, {"text_idx": "#000051", "text": "Mae llawer i\u2019w gofio wrth geisio ennill cyfran o\u2019r farchnad oddi wrth frand mawr, a gall fod yn hawdd colli momentwm, gadael i rywbeth dynnu\u2019ch sylw, neu wangalonni pan na welwch ganlyniadau ar unwaith."}, {"text_idx": "#000055", "text": "Er bod denu sylw negyddol brand mawr sy\u2019n cystadlu a\u0302 chi yn sefyllfa na ddylai unrhyw BBaCh geisio ei chyrraedd, mae\u2019n enghraifft wych i orffen ynghylch sut y gall BBaCh herio\u2019r bechgyn mawr gan ddefnyddio ymagwedd arloesol a chario\u2019r dydd ag ychydig o lwc a meddwl ochrol."}, {"text_idx": "#000057", "text": "Pum camgymeriad SEO dylai pob busnes eu hosgoi"}, {"text_idx": "#000058", "text": "Creu strategaeth Instagram mewn pum cam"}, {"text_idx": "#000059", "text": "Chwe ffordd i adnewyddu eich strategaeth marchnata cynnwys"}]